**Biopsi ry:n hallituksen kokous 13/2020**

**Arvo F114, 24.8.2020 kello 16.30**

**Läsnä**: Lauri Ryyppö, Iida Salonen, Noora Salokorpi, Iina Koivisto, Lyydia Saari, Ella Lampela, Sini Saarimaa, Frans Ek, Antti Kiviaho, Henna Urhonen, ~~Kaisla Walls~~

**Lisäksi**: Matias Partanen

Pöytäkirja

1. **Kokouksen avaus**

Avattiin kokous ajassa 16:31.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
	1. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Sini Saarimaa ja Frans Ek

1. **Esityslistan hyväksyminen työjärjestykseksi**

Esityslista hyväksyttiin työjärjestykseksi sellaisenaan.

1. **Ilmoitusasiat**

Fuksit ovat tänään maauimalassa.

Sisun kanssa on ollut jotain ongelmia.

Yritystiimillä on 9 sponsorointisopimusta ja lisäksi 3 sopimusta työn alla.

Tutkimusryhmän retriitti oli, ja Antti oli paikalla. Hakijamäärät ovat kasvaneet bioteknologialle vuosittain, ja keskeyttäneiden määrä on vähentynyt. Kandi- ja gradutöihin toivotaan selkeämpää informaatiota. Alumnitoiminnasta on myös ollut puhetta. Pyritään parantamaan alumnitoimintaa Biopsin toimesta, joten palataan aiheeseen myöhemmin. Sivuainekokonaisuuksien lisäämisestä oli myös puhetta, ajatuksena saada enemmän bioteknologiaan liittyviä kokonaisuuksia.

22 fuksia on liittynyt Biopsin jäseneksi.

Bussi on varattu risteilylle ja vuosijuhlille. Jos tapahtumat peruuntuvat, näistä ei peritä maksua.

Ella on ollut yhteydessä risteilyn tapahtumajärjestäjiin, jos olisi mahdollista saada lisää hyttipaikkoja.

1. **Raha-asiat**
	1. **Varallisuus**

Biopsin pankkitilin saldo on 13 767,45 €.

* 1. **Hyväksyttävät**
	2. **Korvattavat**

Hyväksytään seuraavat maksut korvattavaksi:

* + 1. Sini Saarimaa – Tuutorointimenoja, fuksipiknik 23,03 + 7,95 €
		2. Laura Lassila – Tuutorointimenoja, fuksisauna 35,46 + 25,98 €
		3. Rosa Korhonen – Kerhiskahveja 19,92 + 16,68 €
		4. Rosa Korhonen – Kioskimenoja 195,52 €

Rosa Korhonen on ostanut 12-packin Rodeo light -energiajuomaa, ja ostanut ne itselleen 20 prosentin katteella per kappale. Hallitus ei kuitenkaan kannata tämän toimintatavan jatkamista.

* + 1. Jaakko Saari – Menot omista tapahtumista, Biopsin mökkireissun oluiden valmistusmenot 34,35 €
		2. Antti Kiviaho – Muut varsinaisen toiminnan menot, niittejä nitojaan 1,95 €
1. **Maksuohjeet tapahtumiin ja 2020 jäsenmaksuun**

Antti laittaa maksuohjeinformaation jäsenistölle tämän viikon aikana. Maksuaikaa laitetaan syyskuun puolen välin tienoille. Antti kerää myös jäsenrekisteritiedot nettisivujen kautta samalla.

Antilta tuli toive, että tapahtumajärjestäjiltä tulisi vähintään viikko etukäteen muistutus siitä, että tapahtumiin tarvitaan maksuohjeet. Muistutuksen voi laittaa esimerkiksi rahastonhoitajan sähköpostiin.

1. **Tapahtumat**
	1. **Menneet**
		1. **Fuksitapahtumat**

Ennen orientaatioviikkoa oli aloituspiknik, jossa oli hyvin fukseja paikalla. Osa fukseista jäi paikalle vielä tuutorien lähdön jälkeen.

Ensimmäisinä päivinä oli kampuskierroksia pienemmille ryhmille.

Aloitussauna oli tiistaina, ja paikalla oli 23 fuksia. Siellä esiteltiin myös Loimua. Tapahtuma meni hyvin.

On myös ollut kaupunkikierrosta, munkkiexcua ja maauimala-reissu. Fuksit olivat myös pelailemassa Taverna-lautapelikahvilassa.

Tänä vuonna on käytössä pienemmät tutor-ryhmät.

Pääpiirteittäin kaikki on mennyt hyvin.

Fuksiaiset ovat todennäköisesti 24.9.

* + 1. **Maisterien piknik**

Piknik järjestettiin viime viikon torstaina Sorsapuistossa. Paikalla oli hyvin väkeä, sekä maisterifukseja että vanhempia opiskelijoita. Tarjolla oli erilaista syötävää sekä virvokkeita. Tapahtuma meni hyvin.

* 1. **Tulevat**
		1. **Tutustumispiknik 2.9.**

Aloitussaunalla ei ollut muita kuin fuksit ja tuutorit, joten fukseille tarjotaan mahdollisuus päästä tutustumaan muihin jäseniin klo 17 alkaen Eteläpuistossa. Ohjelmaa ei ole vielä mietitty, mutta tarvittaessa sellaista järjestetään. Paikalle viedään Biopsin pelipalloja ja mahdollisesti beerpong-pöytä. Tapahtumavastaavat ja tapahtumatiimi hoitavat tapahtuman järjestelyn. Tapahtumaan on mahdollista saada myös Biopsin vappusimoja.

* + 1. **Trivial Perseet 3.9.**

Tapahtumasta on tullut informaatiota sähköpostiin ja Facebook-tapahtuman välityksellä. Biopsin liput myytiin loppuun hyvin nopeasti. Tällä hetkellä Biopsilla on yksi rasti tapahtumassa, mutta jokaiselta ainejärjestöltä toivotaan vähintään kahta rastia. Alustavasti Matias Partanen ja Niklas Lostedt saattavat mennä pitämään toista rastia. Tapahtuma järjestetään ensimmäistä kertaa Tampereella. Jos lippuja jää joltain ainejärjestöltä yli, ne laitetaan yleiseen jakoon.

* + 1. **Ulkositsit 10.9.**

Tapahtuma on siis alun perin kulkenut nimellä Vappusitsit, mutta TREY:n peruessa yli 50 hengen tapahtumat, myös Vappusitsit haluttiin muuttaa Ulkositseiksi, jotta koronan uhka olisi pienempi. Tapahtuma tulee lyhyellä varoitusajalla, mutta tapahtumajärjestäjät tekevät parhaansa lyhyessä ajassa. Tapahtumaan on mietitty telttojen ja tuolien vuokraamista, mutta vaihtoehtona on myös halvat sitsit, jotka toimisivat piknik-idealla. Kokous Ulkositseistä on myöhemmin, jolloin asioihin saadaan varmuus. Tapahtumapaikka on vielä auki.

* + 1. **Paintball**

Tapahtumaa on toivottu, mutta tähän mennessä innokkaita järjestäjiä ei ole löytynyt. Hinnat ovat noin 35–45 euroa per henkilö, johon sisältyy varusteet. Koska hinnat on tarkoitettu ryhmille, täytyy kartoittaa biopsilaisten innostusta tapahtumaan. Kentät ovat noin 10–40 minuutin matkan päässä autolla Tampereen keskustasta. Vaihtoehtona on myös pyytää Bionereja mukaan.

Henna laittaa tapahtumasta innostusta kartoittavan sähköpostin, jolla selvitetään, kuinka moni oikeasti haluaa lähteä tapahtumaan. Jos innokkaita on riittävästi, lähdetään kyselemään tarjouksia eri paikoista.

* + 1. **Fuksisitsit 25.8.**

Sitsit järjestetään huomenna. Budjettia on hiukan ylitetty. Kaikki on tapahtuman kannalta hoidossa. Fukseille järjestetään seuraavana päivänä sillis.

1. **Halloped-haku ja hallopedien palkinnot**

Iina poistui.

Ella poistui.

TREY:llä aukesi halloped-haku. Lisäksi konsistoriin voi hakea. On myös pari muutoksenhakulautakuntaa, joihin voi hakea. Pääpaino on kuitenkin saada hakijoita hallopediksi. Lisäksi tutkinto-ohjelman suunnitteluryhmään tarvitaan varajäseniä ja MET-tiedekunnan ryhmään tarvitaan varsinainen jäsen ja varajäsen.

Koska hakijoita on hankala saada, Iida ehdottaa myös opiskelijaedustajien palkitsemista. Palataan asiaan myöhemmin.

Iina palasi.

Ella palasi.

1. **Vaatetilaus**

Fuksit ovat kyselleet, olisiko Biopsi-vaatteita mahdollista saada. Ella on innokas hoitamaan tilauksen. Kartoitetaan viime vuonna kysytyistä paikoista myös tänä vuonna hintoja. Lisäksi eräs yritys oli ollut yhteydessä, että heiltä voi myös tilata vaatteita. Ella kartoittaa myös tämän vaihtoehdon.

Ella tekee kartoittavan kyselyn väreistä ja tuotteista.

Käytetään pyöreää logoa tänä vuonna tilauksessa.

1. **Opintokoordinaatio**

Viime kokouksessa oli puhetta opintokoordinaation puutteista ja aiheuttamista ongelmista. Ajatuksena oli mennä esimerkkien kanssa juttelemaan Aalloksen ja Kallioniemen kanssa, jotta tilannetta voitaisiin parantaa.

Iida myös pyytää, että hänelle informoitaisiin, jos opintokoordinaatiossa on ongelmia.

Tehdään kyselyä jäsenistölle, jossa kartoitetaan heidän positiivisia ja negatiivisia kokemuksia opintokoordinaation toiminnasta. Iida tekee kyselyn ja sähköpostiviestin asiasta.

1. **Tilavarausoikeudet**

Nooralla ja Ellalla on tällä hetkellä oikeudet varata tiloja. Pidetään tilavarausoikeudet samoilla henkilöillä.

1. **Opiskelijajärjestöjen esittelymateriaalit hakijamarkkinoille**

Antti poistui.

Puheenjohtajille on saapunut pyyntöä ainejärjestöjen esittelymateriaaleista. Lauri on yhteydessä opiskelijalähettilästoiminnan koordinaattoreihin, jotta saamme ainejärjestöstämme ja alastamme tietoa ja materiaalia eteenpäin.

Antti palasi.

1. **Tenttiarkisto**

Viime perjantaina tenttiarkisto tuli puheeksi, mutta koronan takia asiaa ei ole viety eteenpäin. Opettajilta tulisi pyytää kaikilta erikseen lupa, jotta heidän tenttejään saa lisätä tenttiarkistoon. Kysytään paperitenttien lisäksi myös Moodle-tenttien käyttöoikeutta. Henna vie asiaa eteenpäin.

1. **META**

Hallituksen ulkopuolella on paljon vastaavia, joista osa on ollut aktiivisempia kuin toiset. Lauri on suunnitellut heille kokoontumista, jossa he saisivat jakaa ajatuksiaan ja tekemisiään vastaavuuteensa liittyen.

Kauramaidon vaihtoa toiseen kauramaitoon on kyselty.

Syyskokouksen lähestyessä jokaisen kannattaa miettiä, miten mainostaisi omaa hallituspestiään jäsenistölle.

Antti poistui.

1. **Seuraavan kokouksen ajankohta**

Pidetään seuraava kokous 1.9. klo 16.30 alkaen, mutta jos kurssit menevät liikaa päällekkäin, siirretään aloitusajankohtaa klo 17.

1. **Kokouksen päätös**

Puheenjohtaja päätti kokouksen ajassa 18:23.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lauri Ryyppö – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Noora Salokorpi – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sini Saarimaa – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Frans Ek – Pöytäkirjantarkastaja**